b'\n_START_ARTICLE_\nBK-6 Neringa\n_START_SECTION_\nKonstrukcija\n_START_PARAGRAPH_\nBK-6\xc2\xa0\xe2\x80\x93 viduriasparnis su didelio ilgio trapeciniais sparnais. Horizontalieji stabilizatoriai yra prie\xc5\xa1 kil\xc4\xaf, vir\xc5\xa1utin\xc4\x97je fiuzelia\xc5\xbeo dalyje. Kabina su dideliu gaubtu, aptakiai pereinan\xc4\x8diu \xc4\xaf liemen\xc4\xaf._NEWLINE_Sparnai trapecijos formos su gale esan\xc4\x8diais cigarais. Sparno prie\xc5\xa1akin\xc4\x97 dalis dengta klijuote. Sparnas aptrauktas drobe ir impregnuotas celono laku. Ant sparn\xc5\xb3, 1800\xc2\xa0mm nuo liemens, yra \xc4\xafmontuoti duraliumininiai oro stabd\xc5\xbeiai._NEWLINE_Liemuo pj\xc5\xabvyje ovalo formos, u\xc5\xbepakalin\xc4\x97 liemens dalis baigiasi kiliu, prie kurio lankstais tvirtinamas pos\xc5\xabkio vairas. Tarp 10 ir 11 \xc5\xa1pangauto yra ratukas, kuris yra pusiau i\xc5\xa1lind\xc4\x99s i\xc5\xa1 liemens. Liemens priekyje yra nedidel\xc4\x97 pava\xc5\xbea, o gale uodegoje ramstis. Kabinos gaubt\xc4\x85 sudaro dvi dalys pagamintos i\xc5\xa1 organinio stiklo. Galin\xc4\x97 gaubto dalis yra i\xc5\xa1p\xc5\xabsta pagal liemens form\xc4\x85. Matomumas i\xc5\xa1 kabinos geras. Did\xc5\xbeiausias kabinos plotis 570\xc2\xa0mm, o auk\xc5\xa1tis 940\xc2\xa0mm. Kabina pritaikyta nugariniam para\xc5\xa1iutui, taip pat joje yra reguliuojami pedalai. U\xc5\xbe kabinos yra nedidel\xc4\x97 baga\xc5\xbein\xc4\x97. Sklandytuvas turi du buksyravimo kablius: vienas priekyje, buksyravimui paskui l\xc4\x97ktuv\xc4\x85, kitas apa\xc4\x8dioje liemens, prie ratuko. V\xc4\x97liau buvo \xc4\xafrengti du kabliai i\xc5\xa1 \xc5\xa1on\xc5\xb3 (kaip sklandytuve \xe2\x80\x9eBlanik\xe2\x80\x9c)._NEWLINE_Stabilizatorius trapecijos formos, dengtas 1\xc2\xa0mm klijuote. Auk\xc5\xa1tumos vairas susideda i\xc5\xa1 dviej\xc5\xb3 pusi\xc5\xb3. Priekin\xc4\x97 vairo dalis dengta klijuote, o galin\xc4\x97 drobe, impregnuota celono laku. Kilis turi du lon\xc5\xbeeronus, visas aptrauktas 1\xc2\xa0mm klijuote. Priekin\xc4\x97 pos\xc5\xabkio vairo dalis aptraukta 1\xc2\xa0mm klijuote, likusi dalis\xc2\xa0\xe2\x80\x93 drobe, impregnuota celono laku._NEWLINE_\xc5\xa0i\xc5\xb3 sklandytuv\xc5\xb3 Simferopolyje buvo pagaminta apie 60.'